Richard Nixon valittiin Yhdysvaltain 37. presidentiksi vuonna 1968.
Laki ja järjestys olivat keskeisiä vaaliteemoja.
Nixon piti oikeusministeri John Mitchelliä luottoneuvonantajanaan.
Mitchellin Martha-vaimoa hän piti hitonmoisena uhkana.
NIXON EROAA VIRASTAAN WATERGATE-SKANDAALIN JÄLKEEN
Palaavatko maamme asiat nyt uomiinsa? Onko Watergate jäänyt taakse?
Toivottavasti se ei jää taakse, sillä siitä on ollut hyötyä.
Opetamme poliitikkoja toimimaan rehdisti.
Olen varma, että ilman Marthaa -
ei olisi myöskään Watergatea.
NETFLIX-DOKUMENTTI
Tätäkö demokratia on?
Sitä, ettei omaa näkemystään ja totuutta saa tuoda esiin?
Olen lehdistön ystävä.
Jos minulla on jotain mielen päällä, en ryhdy huutelemaan siitä,
ellen ole vakuuttunut, että niin tulee tehdä.
Kun saavuit Lontooseen eilen aamulla,
totesit, että Richard Nixon tuhosi avioliittosi.
Miten Nixon on voinut vaikuttaa elämääsi niin voimakkaasti?
Nyt avasit varsinaisen matopurkin, David.
En tiedä, saanko selitettyä asian tämän haastattelun aikana.
Aikaa on ainakin puoli tuntia. -On palattava aivan alkuun asti.
Oikeusministeri John Mitchell -
asui Washingtonin Watergatessa vaimonsa Marthan kanssa.
He elivät mukavasti.
Tiedän presidentin pitävän miehestäni.
He ovat olleet liikekumppaneita ja läheisiä ystäviä.
Mitchell toimi joukkovelkakirjajuristina -
eikä ollut politiikassa ennen Nixonin vuoden 1968 kampanjaa.
Nyt oikeusministerinä hän on joutunut keskelle yhteiskunnallista kuohuntaa.
Miestänne on sanottu Washingtonin toiseksi vaikutusvaltaisimmaksi mieheksi.
Millainen mies hän on?
Mieheni on luultavasti maamme älykkäimpiä miehiä.
Jopa koko maailman.
Herra Mitchell, miten tapasitte vaimonne? Sokkotreffeilläkö?
Kumpikaan meistä ei kaiketi ollut sokea, sillä homma toimi hyvin.
Olin aivan tavallinen rouva Mitchell, joka asui New Yorkin Ryessa.
Washington oli minulle lähestulkoon vieras maa.
Puolivirallinen asemani Washingtonissa tarkoittaa,
että ministerin vaimona minulta pyydetään ja vaaditaan kaikenlaista.
Haluaisin parantaa Yhdysvaltojen suhteita muihin maailman kansoihin.
Toivoisin maailmaan lisää rakkautta.
Sanon aina nuorille ehdokkaille, että ensiaskel voittoon on sopiva vaimo.
Vaimon on ymmärrettävä, että mediahuomio tulee keskittymään mieheen.
Washington oli miesten hallitsema kaupunki.
Sitä pyörittivät Valkoisen talon valkoiset miehet -
ja kabinetin eri tasoilla toimivat muut miehet.
Washingtonin seurapiireissä naisten rooli oli emännöinti.
Naiset kahvittelivat toisessa huoneessa miesten puhuessa tärkeistä asioista.
Martha Mitchell ei suostunut siihen muottiin.
Hän ei halunnut olla taustalla pysyttelevä hiljainen vaimo.
Poliitikon vaimo ei voi tehdä ja sanoa mitä huvittaa kuten tavalliset ihmiset.
Minä kuitenkin teen niin. -Aivan.
Kuulehan, näin sen tänään lehdessä. Ette ole tehneet läksyjänne.
Kaikki olivat varuillaan, jos Martha oli tulossa illalliselle Valkoiseen taloon.
Siihen aikaan naiset olivat pidättyvämpiä. Vaan ei Martha.
Presidentti oli asiasta tietoinen.
Hän piti kyllä naisista -
mutta ei äänekkäistä naisista.
Minulla oli usein hauskaa presidentin kanssa.
Hän ei tiennyt, milloin pilailin, ja piti minua varsin outona.
Toisinaan Martha joi liikaa.
Silloin hän saattoi soitella Washingtonin virkamiehille.
Hän soitteli mielellään presidentille.
"Omalle presidentilleen", kuten hän usein sanoi.
Oletko viime aikoina jutellut puhelimessa presidentti Nixonin kanssa?
Oletko neuvonut häntä puhelimessa? -Ohjeistan häntä aina silloin tällöin.
SOTA ON PAHASTA
Martha Mitchellin mukaan väkivaltaisen vallankumouksen lietsojat -
pitäisi potkia pois Yhdysvalloista.
Hän ei tarkentanut, minne heidät tulisi potkia.
Rouva Mitchell soitti aamuyöllä arkansasilaislehteen -
ja vaati senaattori Fulbrightia tilille.
Rouva Mitchell on tullut tunnetuksi tempauksistaan. Se on varsin erikoista.
Olen aina pitänyt herra Fulbrightia… En haluaisi kutsua häntä herraksi.
Hän on vajaaälyinen, ja vaje vain kasvaa.
Yksi republikaanisenaattori kommentoi Martha Mitchellin tapausta näin:
"Jestas, onko hän taas soitellut?"
Hyvät naiset ja herrat!
Alkuvaiheessa Marthan saamaa huomiota pidettiin hyvänä asiana.
Hän sopi kuvioon varsin hyvin.
Hän kannatti Nixonia mutta ei silti säästellyt sanojaan.
John Mitchell vaikutti hyväksyvän tilanteen.
En voi kontrolloida vaimoni sanomisia tai tekemisiä.
Hän on saamassa liikanimen "hallitsematon ohjus".
Kuule, kultaseni.
Jos jotenkin häiritsen hallinnon työtä, sano suoraan vain.
Ihan milloin vain.
Koko hallinto oli vahvasti lehdistöä vastaan.
Osittain sen takia pyrin luomaan hyvät suhteet lehdistöön.
Miten poikaystäväni voivat?
Minä olin hahmo, johon kansa pystyi samaistumaan.
Se yllätti hallinnon täysin. Minuun ei osattu suhtautua.
Yhdysvaltain oikeusministerin vaimo Martha Mitchell!
Sinut on äänestetty Ma Bellin suurimmaksi hyväntekijäksi.
Palkinnoksi saat korkeimman oikeuden rakennuksen muotoisen puhelimen.
Sellainen luuri onkin mukava lyödä korvaan.
ASIAA SUUN TÄYDELTÄ
IHMEELLINEN MARTHA MITCHELL KABINETIN ENSIMMÄINEN NAINEN
Martha Mitchell sai koko kaupungin sekaisin.
Hän oli virkistävä.
Kaikki toimittajat halusivat haastatella häntä. Minäkin.
Palasin kerran Kaliforniasta samalla koneella kuin Mitchellit.
Istuimme koneen takaosassa. Miehet pelasivat korttia.
Kun Martha tuli sinne, kysyin, mitä hän ajatteli minihameista.
Hän pyysi kysymään jostain tärkeästä.
Kysyin, mitä hän ajatteli Vietnamin sodasta.
Hän sanoi: "Se on syvältä."
Miehet lopettivat kortinpeluun ja ottivat muistivihkot esiin.
Martha sai sen jälkeen porttikiellon Air Force Oneen.
MARTHAN MIELIPIDE: SOTA ON "SYVÄLTÄ"
Vietnamin sodasta oli tullut Yhdysvalloille taakka,
joka jatkui presidenttikaudesta toiseen.
Nixon ei päässyt siitä eroon.
Marthan kommentit olivat äärimmäisen kiusallisia.
Kukaan muu hallinnon kanssa tekemisissä oleva -
ei olisi sanonut sellaista.
Ymmärrätte kai, että vaimon puheet voivat vahingoittaa puoluetta.
Sellaista on aina kavahdettu. -En usko.
Todellako? -Ei minusta.
Mielipiteensä kertovaan naiseen ei vain ole totuttu.
Ei Martha ole hullu. Hän tietää tarkkaan, mitä tekee.
VALKOISEN TALON HENKILÖSTÖPÄÄLLIKKÖ
Ei huoleen ole syytä.
Eikö?
Vuosina 1971–73 Nixon nauhoitti salaa keskustelujaan -
Valkoisessa talossa ja muissa virkatiloissa.
Martha Mitchell mainittiin yli sata kertaa.
Hänestä on jatkuvasti harmia. Se on pelottavaa ja sietämätöntä.
NIXON PYRKII JATKOKAUDELLE
RAUHAN PUOLESTA
Vuonna 1972 meillä on mahdollisuus rauhaan.
Ennennäkemätön sellainen.
Oikeusministeri John Mitchell irtisanoutui ja palasi entiseen työhönsä -
Richard Nixonin vaalikampanjaan.
Vuonna 1972 John Mitchell toimi kampanjapäällikkönä.
Martha Mitchell paloi halusta päästä mukaan kampanjointiin.
Olin ensimmäisten joukossa mukana CREEP-ryhmässä -
eli presidentin uudelleenvalintakomiteassa.
Magruder, Porter ja minä olimme komitean ensimmäiset jäsenet.
Minulla oli oma toimisto ja henkilöstö. Olin kampanjassa vahvasti mukana.
Tunsin Marthan äitini June Dankworthin kautta.
Äitini teki komiteatyötä.
Vuosien mittaan heistä tuli hyviä ystäviä. Minulle Martha oli Martha-täti.
Martha oli kampanjassa yleisömagneetti, josta oli hyötyä vaalitilaisuuksissa.
Kuljin ympäri maata.
Työskentelin kellon ympäri, jotta Nixonista tulisi presidentti.
Hän on ollut uskollinen puolueelle ja presidentille.
Aluksi hän vaikutti nauttivan julkisista esiintymisistä.
Sitten häntä alettiin määräillä yhä enemmän.
Mikä muutti käsityksenne? Tehän olitte aiemmin Nixonin kannattaja.
Mitä tapahtui? -Kalifornia.
En olisi silloin halunnut matkustaa tänne, mutta minut pakotettiin mukaan.
17. KESÄKUUTA WATERGATE-MURRON TAPAHTUMAILTA
Hei kaikille. Mitä puuhaatte tänään?
John Mitchell, minä -
ja muutama muu kampanja-aktiivi olimme Los Angelesissa -
varainkeruutapahtumassa.
Tarjoilija toi puhelimen. Silloin kuulin, mitä oli tapahtunut.
Viisi miestä yritti asentaa salakuuntelulaitteita -
demokraattipuolueen vaalitoimistoon.
Tunkeilijat penkoivat kansioita ja veivät toimistosta asiakirjoja.
Murto havaittiin, ja teosta pidätettiin viisi miestä.
John jätti minut Kaliforniaan.
Täysin vastoin toiveitani.
Sitten luin lehteä ensi kertaa viiteen päivään.
MURROSTA EPÄILLÄÄN REPUBLIKAANIPUOLUEEN TYÖNTEKIJÄÄ
Pidätyskuvassa on James W. McCord.
Hän on yksi viidestä murtomiehestä, jotka pidätettiin eilen -
demokraattipuolueen tiloissa Washingtonissa.
McCord on myös toiminut Nixonin uudelleenvalintakomitean konsulttina.
Tunsin McCordin.
James McCord oli toiminut Marthan ja tämän tyttären turvamiehenä.
John Mitchell oli palkannut McCordin perheensä avustajaksi.
John Mitchell palasi Kaliforniasta Washingtoniin.
Hänellä oli iso ongelma,
sillä hän oli selvästi hyväksynyt pieleen menneen murron.
Uudelleenvalintakomitean puheenjohtaja John Mitchell -
kieltää kaikki yhteydet tapaukseen.
Miksi minut pidettiin murron suhteen pimennossa niin kauan?
Miksi minut jätettiin Kaliforniaan?
Uskon, että minut toimitettiin pois Washingtonista -
Watergaten takia.
Soitin heti Washingtoniin selvittääkseni, mistä oikein oli kyse.
Tapasin John Mitchellin hänen asunnossaan.
Martha soitti sinne.
Hän oli raivoissaan, koska hänet oli jätetty Kaliforniaan -
ja pidetty pimennossa.
Minulle kerrottiin Marthan olleen holtiton ja hysteerinen.
Olimme hotellin erillisrakennuksessa.
Puhuin puhelimessa Helen Thomasille, kun henkivartija tuli sisään.
John sanoi: "Rouva Mitchell puhuu Helen Thomasin kanssa -
ja kertoo tälle kaikenlaista Watergateen liittyvää. Mitä minä teen?"
Kuulin Marthan sanovan: "Mene pois."
En tiennyt, mitä oli tekeillä. Sitten puhelu katkesi.
Minä toimin hotellin päivystävänä lääkärinä.
Menin yhteen huoneista.
Huoneessa oli ihmisiä, jotka päivittelivät naisen kirkumista ja huutamista.
Nainen piti saada rauhoittumaan.
Häntä pidettiin aloillaan, ja annoin hänelle rauhoittavaa.
Tilanne oli hyvin erikoinen.
Mutta kun käsky tulee korkea-arvoiselta virkamieheltä,
sitä tottelee.
Siitä minun vankeuteni alkoi.
Olitko todellakin vankina? -Kyllä, vankina neljän seinän sisällä.
"OLEN REPUBLIKAANIEN VANKINA"
Martha Mitchell on rikkonut Watergate- skandaalia seuranneen hiljaisuutensa.
Hän kertoi miehensä turvamiesten pitäneen häntä vankina.
Marthan mukaan miehet repivät puhelimen irti seinästä -
ja iskivät hänelle "neulan takamukseen".
Kovinkaan moni nainen tässä maassa ei soita minulle -
kertoakseen poliittisesta vankeudestaan, joten sain kyllä vaikutelman,
että pelissä oli vihamielisiä voimia.
Hän näytti käsivartensa mustelmat ja kertoi niitä olevan myös reisissä.
Hän totesi: "Olin patriootti, kunnes minut salamurhattiin."
Presidentti selvitteli poliittisia asioita.
Hänen päähuolenaiheensa oli Martha Mitchellin tapaus.
Presidentin mielestä Johnin tulisi panna hänet aisoihin tai lukkojen taakse.
Jos Marthan annetaan puhua tällä tavalla, siitä koituu isoja ongelmia kansakunnalle.
Martha Mitchell on ilmoittanut jättävänsä miehensä,
kunnes tämä lopettaa poliittisen uransa.
Hän totesi: "Rakastan aviomiestäni, mutta en aio enää sietää likaista peliä."
VALKOISEN TALON NAUHAT
Ilman Marthaa John olisi saanut pidettyä Watergate-homman hallinnassa.
Asia ei ehkä pysy salassa enää kauan.
Siinä mielessä Johnin lähtö voisi olla hyvä juttu.
Martha-fanit olisivat innoissaan.
Mies toimisi kuin Windsorin herttua. Luopuisi vallasta rakkauden tähden.
Naisparka voi huonosti, ja mies on hänen tukenaan.
Meidän täytyy korostaa Marthan heikkoa terveydentilaa.
Niin tehdään jo.
ONGELMIA RYYPPÄYSÄ
Yhtäkkiä Valkoisesta talosta alkaa ryöpytä huhuja.
Sain lukea lehdestä olevani hullu ja ties mitä muuta.
"AIVAN SEKAISIN"
Irtisanoutumisesta tulee positiivinen, Marthasta johtuva asia.
Ota yhteyttä lehdistöön.
Entinen oikeusministeri Mitchell erosi kampanjapäällikön tehtävästään.
Hän kertoi irtisanoutumisen johtuvan vaimostaan.
Joidenkin demokraattien mukaan vaalitoimistomurto,
jossa oli mukana Mitchellin työntekijä, vaikutti irtisanoutumiseen.
Republikaanien mukaan irtisanoutumisen ainoa syy on rouva Mitchell.
Eräs Mitchellien ystävä totesi:
"Marthalla on ongelmia. Ne ovat selvästikin pahentuneet."
Olin murtunut. Minua oli satutettu, mutta en tiennyt, kenen toimesta.
Kalifornian tapaus oli kaiken alku.
Silloin Martha tajusi, että hänet haluttiin vaientaa.
Martha Mitchell on päätynyt käyttämään itsestään nimitystä poliittinen vanki.
Meillä kaikilla on velvollisuus vapauttaa Martha Mitchell.
DEMOKRAATTIEN PRESIDENTTIEHDOKAS
DEMOKRAATTIEHDOKKAAN NIMEÄMISKOKOUS
Vapaus Martha Mitchellille!
VAPAUS MARTHA MITCHELLILLE
Marthan väite vangittuna pitämisestä vaikutti todella yliampuvalta.
Kukaan tuskin otti hänen puheitaan todesta.
"REHELLISYYTTÄNI PELÄTÄÄN"
MARTHA LOPETTAA PUHELUT
MARTHA "VAPAA" UUTEEN ELÄMÄÄN NEW YORKISSA
Pysyttelin omassa pikku asunnossani piilossa, koska häpesin niin paljon.
MARTHAN JUHLAT OHI
Jätin politiikan tyystin taakseni.
Puolue yritti kaikin keinoin päästä Watergate-tahrasta eroon.
Watergate ei todellakaan ollut pelkkä murto.
Watergate oli massiivinen kampanja,
jonka tarkoitus oli varmistaa uudelleenvalinta likaisin keinoin.
Se oli vimmainen yritys peitellä ja salata -
mahdollisimman paljon asioita, ainakin vuoden 1972 vaaleihin asti.
VAALIVUOSI
VOITTO TAI TAPPIO
Toiset neljä vuotta!
Ja se onnistui. Nixon sai murskavoiton.
20. MAALISKUUTA VIRKAANASTUJAISET
Nixonin presidenttiyden keskiössä oli viha.
Hän käytti valta-asemaa koston välineenä -
kaikkia hänen tiellään seisoneita kohtaan.
Myös Martha Mitchelliä.
Vaalien jälkeen Watergate-kohu kuivui kasaan ja unohtui.
Se nousi esiin uudelleen vasta McCordin myötä.
James McCord, joka väitti Watergatessa muhivan kaikenlaista,
kertoi tänään senaatin tutkintakomitealle tiedoistaan.
McCordin mukaan John Mitchell tiesi Watergate-murrosta etukäteen.
Herra Mitchell, olitte aikoinanne lain ja järjestyksen symboli…
Olen sitä yhä. Uskokaa pois.
John Mitchell ei ollut enää hallinnon virkamies vaan yksityishenkilö.
Martha alkoi kuitenkin puhua toimittajatutuilleen.
Fred LaRue kehotti minua varovaisuuteen soittaessani,
sillä Martha salakuunteli Johnin puheluita.
Piti siis varoa sanojaan.
VALKOISEN TALON NAUHAT
Kuulitko, mitä Martha Mitchell teki?
En. Soittiko hän jollekulle?
New York Timesille.
RVA MITCHELL PELKÄÄ MIEHENSÄ OLEVAN WATERGATE-JUONEN KOHTEENA
Mitä hän sanoi?
Väitti, että John yritetään lavastaa ja ettei hän aio sallia sitä.
Hän sanoi, että taistelisi vastaan ja voisi tarvittaessa kertoa nimiä.
Martha syytti Nixonia pulasta, johon John oli joutunut.
Hän halusi suojella Johnia.
En usko hänen tienneen Johnin kytköksistä vyyhtiin.
Martha oli rakkauden sokaisema.
Olen tympääntynyt väitteisiin, joiden mukaan janoan julkisuutta.
Haluan vain puhdistaa kahden syyttömän ihmisen maineen.
Mieheni ja minun.
Kaikesta voi syyttää Valkoista taloa.
Mitä tarkoitatte?
Mitäkö tarkoitan? -Valkoisen talon syyttämisellä.
Mistä luulette koko sotkun saaneen alkunsa?
Pidättekö miestäni tyhmänä?
Ketäköhän mieheni on mahtanut suojella?
Ketä? -En tiedä. Ketä?
Herra presidenttiä. Se asia on selvääkin selvempi.
Aion kertoa kaiken. Lopulta minut varmaan tapetaan.
Luotan siihen, että te toimittajat suojelette minua.
Olin Wisconsinin Madisonissa, kun Martha otti minuun yhteyttä.
Hän sanoi, että Nixonin pitäisi erota.
Hän oli ensimmäinen, joka sanoi niin.
Nixonin ex-kampanjapäällikön vaimon mukaan miehet keskustelivat usein strategiasta.
Rouva Mitchellin sanoin presidentti "tiesi koko ajan, missä mennään".
Presidentti väittää meille kansalaisille,
ettei tiennyt kauheuksista, joita tehtiin hänen nenänsä edessä.
Se mies kyllä tiesi, mitä tapahtui.
Tai sitten hän hoiti työnsä huolimattomasti.
Martha vainusi sen.
MARTHA: NIXON TIESI
Hän tiesi, että kulisseissa vehkeiltiin.
Carl Bernstein ja minä aloimme tajuta,
että Martha oli yhden hengen kuoro, joka kertoi näytelmästä totuuden.
Jos aviomies on sellaisessa pinteessä -
kuin John Mitchell oli, vaimo kyllä tietää totuuden.
Ainoa asia, josta John Mitchell suuttui,
oli se, että sanoin toivovani presidentin eroa.
Hän saattoi saada asiasta moitteita Valkoisen talon suunnalta.
Martha sanoi Johnille: "Joudut linnaan, jos yhä tuet Nixonia.
Ja koko sotkun aiheuttaja pääsee kuin koira veräjästä."
Entinen oikeusministeri John Mitchell jätti vaimonsa ja muutti hotelliin.
Newsweekin mukaan päätös johtuu viimeaikaisista välikohtauksista,
joissa rouva Mitchell on heittänyt miehensä vaatteita ulos asunnosta.
Ystävien mukaan Mitchell on kertonut vaimonsa olevan sairas,
mutta hän ei henno toimittaa tätä hoitolaitokseen.
Martha jäi Johnin lähdön jälkeen yksin.
Marty-tytär ei ollut paikalla.
Omilleen jääminen aiheutti Marthalle suurta tuskaa.
Olen kärsinyt paljon.
Kaiken jälkeen voisin hyvinkin olla alkoholisoitunut. En kuitenkaan ole.
Uskon hänen pelänneen koko ajan, että hänelle sattuisi vielä jotain.
Hän sanoi joutuneensa silmätikuksi, koska hän tietää liikaa.
Minut on huumattu.
Minut on kahdesti yritetty passittaa mielisairaalaan.
Minut on yritetty tappaa.
Pelkäsin kuollakseni.
Joka päivä herätessäni mietin, mitä tänään mahtaa tapahtua.
En tiedä, miksi en tajunnut edes jossain määrin,
mitä oli tekeillä.
Lopulta asia valkeni.
Richard Nixon ja Mitchell sälyttivät tämän sotkun niskaani.
Kaikki on nauhalla.
Senaatin Watergate-komitea kuuli viime viikolla,
että Nixonin käymistä keskusteluista on olemassa tallenteita,
joilla käsitellään myös Watergatea.
Minä olin luullut, että John Mitchell irtisanoutui minun takiani.
Nauhoilta sitä vastoin käy ilmi,
että hän ja Nixon kontrolloivat minua -
ja olivat suunnitelleet tarkkaan,
miten Mitchell irtautuisi kampanjasta.
VALKOISEN TALON NAUHAT
30. KESÄKUUTA 1972 KAKSI VUOTTA AIEMMIN
Tällä kertaa hän meni kerta kaikkiaan liian pitkälle.
Olemme luoneet lehdistön kanssa oikean Frankensteinin hirviön.
Hän on julkkis.
Niin on.
Voin yrittää saada tämän katoamaan.
Erosi tulee kaikille yllätyksenä.
Muuten käy niin, että asia yhdistetään Watergateen.
Nixonin lähipiirille luettiin tänään syytteitä.
Hetki oli Watergate-tutkinnassa käänteentekevä.
Entinen oikeusministeri ja kampanjapäällikkö Mitchell -
sai syytteet haitanteosta ja perättömistä lausumista -
ja voi saada pitkän tuomion.
Mitchell varmasti uskoi saavansa armahduksen.
Nixon kuitenkin erosi virastaan myöntämättä armahdusta.
Koko pitkän ja raskaan Watergate-tutkinnan ajan -
koin velvollisuudekseni pysyä lujana.
Nyt on kuitenkin käynyt selväksi,
ettei minulla enää ole kongressissa riittävää poliittista tukea.
Eroni presidentin virasta astuu voimaan huomenna keskipäivällä.
9. ELOKUUTA
Nixonin eroilmoitus oli ensimmäinen hetki,
jolloin todella tunsin koko kokemuksen painon.
Aloin tajuta, että minun on pidettävä pääni pystyssä.
Aikoinaan Martha Mitchelliä pidettiin hauskana ja repäisevänä -
rääväsuuna ja keskiyön soittelijana.
Sitten hän avasi suunsa Watergatesta,
ja lopulta kansa tajusi Martha Mitchellin puhuvan totta.
NYT KUULEMME ÄÄNESI
MARTHA MITCHELL TV:SSÄ
Tämä on Panorama, ja minä olen Maury Povich seuranani Martha Mitchell.
MARTHAN MUODONMUUTOS
WATERGATEN SANKARITAR
POLITIIKKA TUHOSI LIITTONI
KUKA JOHN?
Valkoinen talo kertoi kaltaisilleni toimittajille,
että John Mitchell irtisanoutui huolehtiakseen seonneesta vaimostaan.
John-parka hoiti minua. -Aivan.
MARTHA MITCHELL EI OLE HULLU
Sinun väitetään saaneen aikaan koko Watergate-kohun.
Pitää paikkansa.
Oletko tyytyväinen lopputulokseen? -Kyllä olen.
Olisiko presidentti…?
Se on tehnyt tälle maalle hyvää.
Palautamme poliitikot ruotuun ja rehdeiksi.
Vehkeily loppuu tähän.
Richard Nixonin lähimmät liittolaiset Valkoisessa talossa -
tuomittiin tänään vankeuteen osuudestaan Watergate-skandaalissa.
Tuomioita pidettiin Watergate-näytelmän loppuhuipennuksena.
Näin John Mitchell kommentoi.
Huonomminkin olisi voinut käydä. En sentään joudu asumaan Marthan kanssa.
Oletko katkera tästä kaikesta? -Erittäin.
Valkoisen talon kulissien raottajana tunnetuksi tullut Martha Mitchell -
on ryhtynyt myymään mekkoja.
Hän vaatii Mitchelliltä elatusmaksuja oikeusteitse,
ja oikeuden asiakirjojen mukaan hän on -
vakavasti sairas, rahaton ja vailla ystäviä.
Sairastuttuaan Martha ei halunnut tavata ystäviään.
Ja se, jonka hän halusi tavata, kieltäytyi.
Noin 400 ihmistä kokoontui tänä aamuna Pine Bluffissa -
jättämään jäähyväisensä Martha Mitchellille.
3. KESÄKUUTA
Martha sai suorapuheisuudellaan niskaansa sekä hallinnon -
että oman aviomiehensä vihat.
Kotipuolessa moni kuitenkin ihaili Marthaa.
Osa ihailijoista lähetti kukkia.
Yhdessä kukkalaitteessa komeili viesti:
"Martha oli oikeassa." Lähettäjän nimeä ei näkynyt.
MARTHA OLI OIKEASSA
Oliko hän hullu?
Minusta ei. Minusta hän oli hieno ihminen.
Eräänlainen visionääri. Profeetallinen henkilö.
Rouva Mitchell, nimenne jää varmasti moniin historiankirjoihin.
Millaisena haluatte tulla muistetuksi?
Haluaisin tulla muistetuksi siitä, että yritin tehdä maastamme paremman.
Se olisi kerrassaan hienoa.
Teitte sen puhumalla suoraan. -Aivan.
John Mitchell istui 19 kuukauden tuomion osuudestaan salailuvyyhdissä.
Richard Nixon sai armahduksen seuraajaltaan Gerald Fordilta -
30 päivää eronsa jälkeen.
Vuonna 1988 psykologi Brendan Maher loi käsitteen "Martha Mitchell -vaikutus".
Se kuvaa prosessia, jossa harhaiseksi leimatun ihmisen uskomukset -
osoittautuvat myöhemmin paikkansapitäviksi.
FLORENCE E. ALVERGUEN MUISTOLLE
Tekstitys: Heidi Mäki